Институт тикшеренеүҙәре һөҙөмтәләре б ‑ са БР ‑ ҙа 190-лап нефть ятҡылығы асыла , нефть ятҡылыҡтарында скважиналар селтәренең иң ҡулай тығыҙлығы һәм ҡатламды гидравлик асыу технологияһы фәнни рәүештә нигеҙләнә , продуктив ҡатламдарға йоғонто яһау б ‑ са яңы проект сиселештәре тәҡдим ителә ; быраулау эштәре өсөн забой ҡорамалдары камиллаштырыла , скважиналарҙа һәм ҡатламдарҙа тәрәндә тикшереү приборҙары уйлап табыла ( бәләкәй габаритлы тәрәндә эшләүсе манометрҙар , термографтар һ.б. ) ; үткәргес торбаларҙы һәм нефть промыслаһы ҡорамалдарын коррозиянан һаҡлау өсөн юғары эффектив компаунд ‑ системалар һынала һәм файҙаланыуға тәҡдим ителә , 800-ләп уйлап табыу патентлана , ятҡылыҡтарҙы үҙләштереүҙең индустриаль ‑ куст ысулы тәҡдим ителә һәм файҙаланыуға индерелә .